उज्जैन। नारी शक्ति एक्सप्रेस तीसरे दिन 500 मातृशक्ति के साथ माताजी के मंदिरों में दर्शन के लिए रवाना हुई। भगवा ध्वज फहराती निकली नारी शक्ति एक्सप्रेस में महिलाएं नाचते गाते, देवी मां के जयकारे लगाते चली।
आयोजक विवेक यादव ने बताया कि शहर कांग्रेस अध्यक्ष रवि भदौरिया, निगम में नेता प्रतिपक्ष रवि राय ने यात्रा को मातृ शक्ति को प्रणाम कर सभी का सम्मान कर रवाना किया।
बुधवार को यात्रा में शामिल महिलाओं ने हामुखेड़ी की टेकरी स्थिति बिजासन माताजी के दर्शन कर गरबे भी किये। जानकारी शहर कांग्रेस महामंत्री आशीष ठाकुर ने दी।